Na temelju članka 126. stavak 1. i članka 127. stavak 4. Zakona o odgoju i obrazovanju u osnovnoj i srednjoj školi ( Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17, 68/18, 98/19, 64/20, 151/22, 156/23), članka 40. i 41. Zakona o ustanovama ( Narodne novine, broj 76/93, 29/97, 47/99, 35/08, 127/19 i 151/22), članka 75. Statuta Obrtničke škole Bjelovar, Školski odbor Obrtničke škole Bjelovar, nakon donošenja Odluke, raspisuje

NATJEČAJ

za imenovanje ravnatelja/ice Obrtničke škole Bjelovar

Ravnatelj/ica škole mora ispunjavati **nužne**  uvjete u skladu s člankom 126. stavkom 1. Zakona o odgoju i obrazovanju u osnovnoj i srednjoj školi:

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij;
**d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju**

2) uvjete propisane člankom 106. Zakonom o odgoju i obrazovanju u osnovnoj i srednjoj školi

3) najmanje osam godina **radnog iskustva** u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama

Ravnatelj/ica škole mora ispunjavati i uvjete propisane člankom 39. stavkom 2. Zakona o ustanovama ( Narodne novine, broj 76/93, 29/97, 47/99, 35/08, 127/19 i 151/22),

**U postupku imenovanja ravnatelja vršit će se vrednovanje dodatnih kompetencija sukladno odredbi članka 78. Statuta škole i to:**

1. **poznavanje stranog jezika,**
2. **osnovne digitalne vještine i**
3. **iskustvo rada na projektima.**

**Kandidati nisu obvezni imati dodatne kompetencije, ali u tom slučaju ne ostvaruju dodatne bodove.**

Ravnatelj/ica se imenuje na vrijeme od pet (5) godina.

Uz pisanu i vlastoručnu potpisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

-životopis

-diplomu odnosno dokaz o stečenoj vrsti i stupnju stručne spreme

-dokaz o državljanstvu

-dokaz o položenom stručnom ispitu odnosno dokaz da je osoba oslobođena obveze polaganja stručnog ispita

-dokaz o završenim pedagoškim kompetencijama za osobe koje su ih bile obvezne steći

- dokaz o radnom iskustvu (potvrda ili elektroniöki zapis HZMO-a)

- dokaz o radnom iskustvu na odgojno-obrazovnim poslovima u školskoj ustanovi þotvrda školske ili druge ustanove iz sustava obrazovanja o vrsti i trajanju poslova

-program rada za mandatno razdoblje (program rada sadrži ciljeve, aktivnosti, proračun, vremenski plan, projekte i ostale elemente koji opisuju što će se i kako provoditi u mandatnom razdoblju),

-uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja).

- Dokazi o ispunjavanju dodatnih kompetencijama, ako ih kandidati imaju, dostavljaju se u izvorniku ili ovjerenom presliku, a dokazuje se na slijedeći način:

 **- poznavanje stranog jezika – dokazuje se dokumentacijom o poznavanju stranog jezika**

**(** stupanj prema Zajedničkom europski referentnom okviru za jezike, svjedodžba ili druga javna isprava, potvrda o pohađanju obrazovanja i edukacija stranih jezika, javna isprava o izvršenom testiranju znanja stranog jezika od ovlaštene ustanove ili druga javna isprava, osobna izjava kandidata u životopisu.)

 **-osnovne digitalne vještine-dokazuju se dokumentacijom o poznavanju rada na računalu**

**(** potvrda, certifikat, uvjerenje, svjedodžba ili druga javna isprava, osobna izjava kandidata u životopisu)

 **-iskustvo rada na europskim ili drugim projektima – dokazuje se dokumentacijom (**razinu uključenosti kandidata u provedbu pojedinog projekta, financijsku vrijednost projekata u kojima je sudjelovao, zahtjevnost projekata, potvrdu ili ispravu o sudjelovanju u provedbi pojedinih projekata, osobna izjava kandidata u životopisu).

**O**sobe koje se pozivaju na pravo prednosti sukladno:

- članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23),

-članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19),

- članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te

- članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati će biti pozvani na predstavljanje programa rada za mandatno razdoblje sukladno odredbama Zakona o odgoju i obrazovanju u osnovnoj i srednjoj školi i Statuta Obrtničke škole Bjelovar.

Rok za podnošenje prijava kandidata je osam (8) dana od dana objave natječaja u „Narodnim novinama“ i na mrežnim stranicama Obrtničke škole Bjelovar.

Prijave na natječaj s potrebnom dokumentacijom dostaviti na adresu:

Obrtnička škola Bjelovar, Dr. Ante Satrčevića 26, 43000 Bjelovar, u zatvorenoj omotnici, s naznakom „Natječaj za ravnatelja/icu - ne otvaraj“.

Na natječaj se mogu javiti osobe oba spola sukladno članku 13. Zakona o ravnopravnosti spolova (Narodne novine, broj 82/08 i 69/17).

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijavom na natječaj kandidat daje Obrtničkoj školi Bjelovar privolu za obradu njegovih osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Predsjednik Školskog odbora Obrtničke škole Bjelovar